9. 6. 87 De Europæiske Fællesskabers Tidende Nr. C 150/13 
Udtalelse om 
forslag til Rådets forordning (EØF) om et forsknings- og udviklingsprogram på området videnskab og 
teknik i udviklingens tjeneste (1987—1990) (') 
(87/C 150/08) 
Rådet for De europæiske Fællesskaber besluttede den 17. november 1986 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Det økonomiske og sociale Udvalgs sektion for energi, 
kernekraft og forskning, som udpegede Ian Campbell til ordfører. Sektionen vedtog sin udtalelse den 
6. marts 1987. 
Det økonomiske og sociale Udvalg vedtog på sin 245. plenarforsamling, den 14. april 1987, 
enstemmigt følgende udtalelse: 
1. Indledning 
1.1. Dette forslag til forordning vedrører et flerårigt 
forsknings- og udviklingsprogram for 1987—1990. Pro­
grammet er koncentreret om forskning i tropisk landbrug 
(75%) og tropisk medicin (25% af programmet). 
1.2. Det første forskningsprogram gjaldt perioden 
1983—1986 og bestod af i alt ca. 400 kontrakter. Formålet 
med det nye program er at videreføre nogle af de bedste 
uafsluttede projekter fra det første program, at starte en 
række nye projekter, for hvilke der allerede er udarbejdet 
forslag, samt at åbne op for yderligere projekter efter 
Spaniens og Portugals tiltrædelse. 
1.3. Formålet med disse programmer er at skabe mulig­
heder for at forbedre sundheden og landbruget i udviklings­
landene, at bistå forskningsinstitutioner i EF og etablere 
bindeled mellem EF's erfaringer og anlæg, som er udviklet 
over en længere periode, og de institutioner i udviklingslan­
dene, som via en støtteindsats skal sættes bedre i stand til selv 
at varetage en stor del af deres forskning med eget personale 
på egne anlæg. 
1.4. Der findes andre instanser og finansieringskilder 
f.eks. i medfør af Lomé-konventionen. Mange af disse 
finansieringskilder er primært udviklingsorienterede. Med 
dette program tilstræbes der væsentlige og relevante forsk­
ningsprojekter, som samtidigt er afpasset efter de berørte 
landes udviklingsbehov. 
2. Generelle bemærkninger 
2.1. Generelt set støtter Det økonomiske og sociale 
Udvalg kraftigt forslagene i det foreliggende forslag til 
forordning. Den lange liste over forskningsemner er beteg-
(') EFT nr. C 24 af 31. 1. 1987, s. 9. nende for de specielle problemer, landene i de tropiske egne 
står overfor. At yde penge til dette formål bidrager ikke blot 
til at udnytte eksisterende anlæg i EF bedre, men er en 
konstruktiv form for bistand, som kombineret med en kraftig 
indsats inden for undervisning, erhvervsuddannelse og infor­
mationsspredning i høj grad vil være befordrende for udvik­
lingslandenes videnskabelige og tekniske uafhængighed. 
2.2. Det økonomiske og sociale Udvalg beklager imidler­
tid, at det første program udløb i 1986, uden at der var 
vedtaget noget program til fortsættelse heraf. Der vil gå et 
stykke tid, før der træffes afgørelse vedrørende de nye 
forslag, og før disse kan iværksættes. Denne afbrydelse er et 
udslag af dårlig planlægning, der går ud over produktiviteten 
og dem, som arbejder med eksisterende projekter både i EF 
og udviklingslandene. 
På sådanne betingelser er det ikke muligt at få noget som helst 
sæt af projekter til at fungere effektivt. Forslag til nye 
programmer bør indgives et år før udløbet af det gamle 
program, således at det kan undersøges grundigt og beslut­
ninger desangående træffes i god tid, hvad enten de går ud på 
at videreføre projekterne, standse dem eller udvide dem. 
2.3. Trods sin tilslutning til forslaget globalt set ønsker 
Det økonomiske og sociale Udvalg dog at fremsætte følgende 
særlige bemærkninger: 
3. Særlige bemærkninger 
3.1. De fem målsætninger i det første program var af 
meget generel og til dels også praktisk art, men de udgjorde 
ikke eksakte retningslinjer for programmets gennemførelse. 
De tre supplerende målsætninger i forslaget til andet program 
er mere specifikke og kan sandsynligvis føre til mere effektive 
projekter og styrke båndene kraftigt mellem EF og udvik­
lingslandene. Dette skulle kunne medvirke til en bedre 
teknologioverførsel til udviklingslandene. 
Nr. C 150/14 De Europæiske Fællesskabers Tidende 9. 6. 87 
3.2. Projekterne på listen er, både hvad angår tropisk 
medicin og tropisk landbrug, meget omfattende, og spørgs­
målet er, om aktioner på alle disse områder kan rummes i et 
program af denne størrelse. Det økonomiske og sociale 
Udvalg finder det udmærket, at man med projektlisterne 
ønsker at give kontrahenter, der indgiver projektforslag, 
størst mulig valgfrihed, og dette princip bør også bibeholdes 
fremover. Der er imidlertid en risiko for, at man ud fra et 
ønske om at tilfredsstille alle spreder de til rådighed stående 
midler over for mange projekter. Ligeledes er den tid, der 
medgår til at evaluere og udvælge projekter ud fra den meget 
lange række af forslag, i sig selv en betydelig administrativ 
byrde. 
3.3. Det økonomiske og sociale Udvalg sætter spørgs­
målstegn ved visse termers betydning og relevans; det drejer 
sig om «fundamental», «grund-» og «anvendt» forskning. 
Mere langsigtet forskning, som kun foretages med henblik på 
at udlede principper, er ikke særlig relevant i dette program. 
Projekter i programmet kan godt indeholde grundforsk-
ningselementer. Den primære målsætning må dog være, at de 
er praktisk gennemførlige og afpasset efter udviklingslande­
nes behov og kapacitet. 
3.4. Det økonomiske og sociale Udvalg vil gerne støtte 
mere forskning i EF og i udviklingslandene i f.eks. afrikansk 
svinepest og i udbredelsen af denne meget frygtede dyresyg­
dom. Forskning på dette felt vil også være af stor epidemio­
logisk værdi, specielt fordi den kan øge vort kendskab til 
visse vira. 
3.5. Det økonomiske og sociale Udvalg mener, at de 
anvendte kriterier for evaluering af forslag til projekter er 
gode, og er overbevist om, at der finder grundigt samråd sted 
med andre instanser, f.eks. WHO, FAO, og at der søges 
teknisk bistand fra mange kvalificerede enkeltpersoner og 
organer. 
3.6. Det økonomiske og sociale Udvalg opkaster spørgs­
målet, hvorvidt der i det første program, i betragtning af de 
meget begrænsede finansielle ressourcer, var medtaget for 
mange projekter. EF's gennemsnitsbidrag pr. projekt var ca. 
60 000 ECU. Det mindste bidrag kan derfor kun have været 
af symbolsk størrelse. Det økonomiske og sociale Udvalg 
foretrækker, at der ydes støtte til færre projekter, men med 
større beløb. En anden fordel herved er, at Kommissionen 
kan vurdere projekterne mere indgående. 
3.7. Hovedformålet med programmet er efter Det øko­
nomiske og sociale Udvalgs opfattelse overførslen af teknisk 
knowhow fra industrilandene til udviklingslandene, således 
at forstå at en stadig større del af forskningsarbejdet skal 
udføres i udviklingslandene. Der bør imidlertid tages højde 
for lokale teknologier og metoder på områderne landbrug og 
medicin. Begrebet teknologioverførsel fra industrilandene til 
udviklingslandene fremtræder ikke tilstrækkelig klart i Kom­
missionens forslag. Man går imidlertid ud fra, at målet på 
længere sigt, inden for de menneskelige og fysiske mulighe­
ders grænser, er at placere op til halvdelen af arbejdet i institutioner i udviklingslandene. Det økonomiske og sociale 
Udvalg erkender, at der er sket fremskridt i denne retning. 
Det er vigtigt, at kendskabet til resultaterne af forsknings­
projekterne udbredes mest muligt på den mest hensigtsmæs­
sige måde i de berørte lande. 
Inden for rammerne af eksisterende aftaler såsom Lomé-kon-
vention III og inden for samarbejdet med andre europæiske 
lande, f.eks. EFTA-landene, bør der arbejdes hen imod, at 
dette program positivt bidrager til at øge udviklingslandenes 
videnskabelige og tekniske uafhængighed og formåen. Alle 
projekterne bør iværksættes under fuld medvirken af udvik­
lingslandenes repræsentanter. 
3.8. Antallet af hidtil evaluerede kontrakter i det første 
program er begrænset. Dette er forståeligt, eftersom de første 
to år af det fireårige program gik med at søge forslag til 
projekter, evaluere dem og afslutte kontrakter. Evalueringen 
af det første program er derfor stort set subjektiv. Det 
økonomiske og sociale Udvalg håber, at der i løbet af det 
næste år vil blive etableret en objektiv metode til evaluering af 
fremtidige programmer. Man vil meget gerne have kendskab 
til resultaterne af sådanne evalueringer, herunder til 
ekspertrapporter og fortegnelser over udgivelser i internatio­
nale videnskabelige tidsskrifter. Det er et uundgåeligt ele­
ment i et hvilket som helst godt forskningsprogram, at nogle 
projekter ikke opfylder målsætningerne. Kommissionen bør 
derfor udøve streng disciplin og standse sådanne projekter i 
rette tid, således at de finansielle midler kan stilles til 
rådighed for bedre projekter. 
3.9. Det økonomiske og sociale Udvalg fremhæver 
teknologioverførslens vigtighed. Den mener hermed overfør­
sel af viden og ekspertise kombineret med overførsel af 
udstyr. Hvad overførslen af viden angår, må uddannelses-
standarden være høj, hvilket netop er et af punkterne i det 
foreliggende andet program. Moderne udstyr er ofte meget 
kompliceret og hyppigt datamatstøttet. Overførslen af hard­
ware skal gå hånd i hånd med overførslen af drifts- og 
vedligeholdelses-knowhow enten via EF-eksperter eller for­
trinsvis veluddannet lokalt personale. Det er spild af resso­
urcer at overføre udstyr uden tilhørende service. 
3.10. Ifølge det nye program skal der oprettes forsknings-
og informationsnet. Dette er et udmærket forslag, men 
sektionen maner til forsigtighed. Det er vanskeligt at opret­
holde bilaterale forbindelser, og opretholdelsen af multilate­
rale forbindelser er en bekostelig affære og kan blive 
katastrofal, hvis strukturerne til opretholdelse af forbindel­
serne ikke er veludviklede og effektive. 
3.11. Parallelle udfoldelser kan under visse omstændig­
heder være spild. Under andre omstændigheder kan det være 
nyttigt, i og med at det giver mulighed for at følge en anden 
indfaldsvinkel til en problemløsning. Talrige institutioner er 
engageret i forskning på disse områder, og det er usandsyn­
ligt, at bevillinger fra EF alene vil være tilstrækkelige til at 
9. 6. 87 De Europæiske Fællesskabers Tidende Nr. C 150/15 
bære større projekter. Det er mere sandsynligt, at EF vil være 
én blandt flere bidragydere. Der er derfor behov for tæt 
samråd med andre institutioner. 
3.12. Det økonomiske og sociale Udvalg tager de opgivne 
omkostninger til administration af det foreslåede program på 
80 mio. ECU over en periode på 4 år til efterretning. Disse 
omkostninger andrager ca. 6 %, hvilket ikke er urimeligt for 
et program af den art. Det økonomiske og sociale Udvalg 
forstår det således, at en stor del af den gratis bistand skkl 
ydes på den måde, at universiteter og andre institutioner 
hovedsageligt i EF evaluerer projekterne. Dette er absolut 
anbefalelsesværdigt, og sektionen håber, at dette kan fort­
sætte. 
3.13. Programforslaget for 1987 til 1990 beløber sig til 
80 mio. ECU, hvilket er det dobbelte af, hvad der blev bevilget til det første program. Det økonomiske og sociale 
Udvalg mener, at der er forhold, der klart taler for øgede 
bevillinger, men er ikke i stand til at tage stilling til det 
nøjagtige beløb. En betydelig forhøjelse af bevillingerne er 
nødvendig, hvis man skal videreføre eksisterende vellykkede 
projekter, påbegynde nye og forbedre teknologioverførslen 
via uddannelse osv. Det økonomiske og sociale Udvalg 
glæder sig over, at Kommissionen vil evaluere programmet i 
løbet af det tredje år. Denne evaluering vil være afgørende for 
programbevillingerne i de følgende år, hvorfor der må findes 
frem til et objektivt projektevalueringssystem. 
3.14. Det økonomiske og sociale Udvalg gentager, at det 
er nødvendigt, at Kommissionen fremlægger forslag til det 
tredje program inden udløbet af 1989, således at Rådet kan 
træffe afgørelse i god tid. 
Bruxelles, den 14. april 1987. 
Alfons MARGOT 
Formand for 
Det økonomiske og sociale Udvalg 
Udtalelse om forslag til Rådets forordning om afskaffelse af udgangsformaliteterne ved passage af 
Fællesskabets indre grænser — udviskning af grænseovergangene (1) 
(87/C 150/09) 
Rådet for De europæiske Fællesskaber besluttede den 7. november 1986 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Udvalgets sektion for industri, handel, håndværk og 
tjenesteydelser, som vedtog sin udtalelse den 4. marts 1987 på grundlag af en rapport udarbejdet af 
ordføreren, Paul Broicher. 
Det økonomiske og sociale Udvalg vedtog på sin 245. plenarforsamling, den 14. april 1987, 
enstemmigt følgende udtalelse: 
1. Det økonomiske og sociale Udvalg, som går ind for 
tanken om et indre fælles marked, støtter positivt ethvert 
initiativ, som går i denne retning. Det støtter også — med 
opmærksomheden henledt på det mål, som skal nås inden 
udgangen af 1992 — enhver foranstaltning, som allerede nu 
kan give lettelser i den grænseoverskridende trafik. Af hensyn 
til den senere totale ophævelse af grænsekontrollen er det 
afgjort også en fornuftig foranstaltning at flytte visse toldek­
speditioner fra udgangstoldstedet, fordi der alligevel 
(>) EFT nr. C 282 af 8. 11. 1986, s. 13. foretages toldbehandling på indgangstoldstedet på grundlag 
af dettes egne beføjelser. Det økonomiske og sociale Udvalg 
mener dog ikke, at dette i sig selv berettiger den globale 
ordning, som Kommissionen foreslår. 
2. Ifølge forordningsforslaget vil toldfunktionærerne bli­
ve tvunget til i væsentligt omfang at benytte udgangsmed-
lemsstatens lovgivning. Selv når disse lovgivningsbestemmel­
ser foreligger i oversættelse, vil toldfunktionærerne på 
indgangstoldstedet alligevel være uden kendskab til fortolk­
nings- og anvendelsesprincipperne.